منوعة , قفشات شعرية عراقية - المجموعة الثانية
القفشه نوع شعري حديث النشأه انتشر بشكل كبير بسبب تكامل صورتها الشعريه وبسبب تميزه بصفة المفاجأه و الشيء اللامتوقع في الشطر الثاني منه
القفشات انواع منها قفشات عتاب , قفشات غزل , قفشات مضحكة , قفشات حب , قفشات حزن , قفشات حسينية , قفشات صداقة , قفشات اخوة , قفشات منوعة , قفشات خيانة , قفشات فراق , قفشات تحشيش وغيرها
واليكم المجموعة الثانية
ليش وياك كلي البال مرتاح
انت بشر لو بطل بيره
مو آنه اليصير بئيد زعطوط
لعبه وتنشمر يوم اليمله
كمت العب دعابل فوك الفراش
ضوجه الليل بعدك وين اولي
لا تحزن يكلبي الحزن صار استاذ
وغصبن ما علينه نصير طلاب
يقال ان النسيان يطرق كل باب
شلعت الباب خاف ادكه نسيانك
ضحيت بشبابي في سبيل انساك
بس فراك وجهك ماتعلمته !!!!
دكتووور الحسين ومرضة تتعناااه
وكشفيتة بسيطة تراجعة بدمعة
عندي جروح عداها الملح خطار
بس خطار جرحك صار ابو البيت
بمه تكوم تكدر ترجع وياي
وعلي خبزت اخوتك كوه ادبرها
شلون ياراس السنه بكيفك تدور
وبعده واكف عالرمح راس الحسين
على الصوره أصفنت تعرف
أشصار الصوره دمعت كالتلي وخر
بالمباوس اعجبك ماخذ الكاس
تجي نجرب حبيبي اليوم ودية
شفت بس نقطه من باوعت ليفوك
هيج الدنيا ضاكت من تغيرتي
شلل بعضامي كالو ايس اطيب
اجه رسمك بسرعه كواماني
بقــــيت ادعـــي وانـادي يربي بلكي اتهون
بــعـدني انـكَط شـباب الحزن مـــو وكــتــة
مثل ناعور روحي بوسط صحراء
انته الماي چا يمته تجيني
فزعت ويه الشماته سهله عندك هاي ؟
بس صعبه الشماته ابيوم الك تفزع
طن هموم شايل ظهري مامكسور
بس هسه انكسر من شلت همك
لا تتعب بعد وتمرني بالطيف
اول شي تركته بهجرك النوم..
مثل كان صرت لا مستحيل تعود
فعل ناقص يعربك كَلبي من يقرا
بداعت كُل وَعَد كَلته وخِلفتَه ويآي
بدوني شلون عأيش أدري مآمَليت
ها يشامت شنهي ما عندك خبر
ابشرك صارلي مفارك شهر
هية كطعت بية رادت بس تروح
وانة جنت اتمنة بس نكطع مهر؟؟
حرامات التعب بيهم
على العافوني ماتسوه الحرامات
ما يطلع دمع من عني يطلع صوت
لجلك من تفوت وما تحاجيهة
مشتاقين الك يالعشرتك بالــروح
وبفراگـك نحس ابكل وكت ظلمــه
اكرمني بسكوتك ياكلب شتريد
كل ساع وكلت مشتاقله اهواي
صرت شجره بعشرتك وانته ياحيف
جازيت الاخووه وصرت حطااب
عندي جروح عداها الملح خطار
بس خطار جرحك صار ابو البيت
هـنـيـال كــل مـن بـس يـحـط راسـه يـنـام
لا يفكـر لا يــجـي أبـاله الـعشك
سنابل بيه طلعت والحصاد جروح
شعحب منجل ضحكتك ما يحش حزني
ايدي مبللة الشافوهة مايدرون
كل ساعة التمر اغسلة من واحد
وصل بيه التواضع امشي عالغيم
ويطيح المطر من ثكل ممشااي..
عفتك مو لان مليت ملكاك
لكن ردت اضوكن فركتك
انا ندمان لكن مو على الراح
على كل اليمر من دونك بوكتي
على اعصاب كضيت ايام الفراك
وصلت الموت بس طيفك حياتي
دك بابي ألكرم مولود وياي
تفتحلك أضلوعي ألباب من تسئل
مو شغلة جرح ونگول راح يطيب
بس شغلة گلب مايقبل بغيرك
يلوموني من اعاشر ناس شياب
وين الكه المحنه الاوليـــــــــــه
مليتك جزعتك ايست فد نوب
شفت بيك المذله ومااريد انذل
ودعتك جرح لاترجع أرجــــــوك
كلي أجروح منك وين أخليــــك
زرعت عيون لجلك بالدرابين
حته منين ما تتعده اشوفك
نويت تروح خايب شني كلبك ماتم
و انته الكلت للموت ما عوفك
وصل حزني بغيابك شي صعب ينقاس
بحيث انفاسي تطلع لابسه اسود
سلملي اعله ولفك كله ما مشكور
من يوم الخذاك الهسه ما نايم
مـابـيــهن أذى ونّاتـي كــلهن طين
يطيبن كل گلب چي طينهن خاوه
حركَـــــــــه كَلبي جانت كلها وياك
وسابع جــــــــار يشتم بيه عطاب
أحس جمرات شبن بالكَلب نار
من جرحي اشتهه الملكه وذكركم
علة سرعة مشيتك ركضت الخيل
جنك للوداع محسب احساب
جم مره انجرح ونزفلك سنين
خلص دم السنين بعشرتك مات
ضحكتك والعقد والصفكه والليل
تره المفروض كلهن ذني اليه
خلصت السوالف كلهن وياك
اذا حبيت غيرك مدري شحجي
كالو صورتك تطلع بهلال
على احبال السطح شريت العيون
ماخله السهر بعيوني كطرة شوف
ابير عيوني ذب حجاره تسمعها
ودعتك جرح لاترجع أرجــــــوك
كلي أجروح منك وين أخليــــك
اخذني التعب واني محمل هموم
ونمت جوعان واخواني يصرخون
احبك على الفطره بلية غايات
وحق هذا الاذان الهسه اسمعه
بالعباس احلفك وانته ما مجبور
هم بعدك تحبني لو خلص وكتــــي
شكد ذله التحبه وما يحس بيك
فشله الحب إذا من طرف واحد
شنو مكيف طلعلك شيب بالراس
انه بنظراتي ركز تلكه شيبات
تدري شلون حالي من يذكروك
يطبولي بلم لو جابو اسمك
انه شـديـت رمشـي بحاجبـي بفركـاك
هـواي النـوم مـرلي وكتله لا .تسلـم
انام منين؟وانت منين مانام
عفتني وجي عفتني النوم عفته
مثــل شوغت طفل محتــركـ بالنــار
أشوغــن كل ربــع ســاعه اعلــه طاريـــك
شريفات جروحي مايندلن الباب
عساها ابخت هجرك ديحتهن
ليش تحچي أعلـہ الوفـہ الغيبـہ حرام
شـخص مـا موجود؟ لا تحچي علــيہ؟
جنت بكَلبي احسك بس حرامات
هسة بجفي محبس ما اخليك
انت ورحت مني اخيالك اخذة وياك
مثل ما اني وحدي خيالي مالة احد
لا تشكي البشر لجمات الجروح
الما شايف جرح مايعرف اللجمه
يعيروني بكثر دكاتك وياي
اهز ايدي واكلهم هذا كلبي!
امروتك يادمع لوشفته ما وصيك
انه لزامطت اظحك لاتفشلني
تعال وجيب ناس وياك اجاويد
صالح جفن عيني مزاعل النوم
دمعه بشط عشرتك راحت وية الروج
اذا رايدنة نرجع غربل الماي
مشانق جوه روحي بفركتك شديت
تعال اختار وحده وبيها خلصني
على عناد الشمر سموني عباس
حتى أشرب الماي شوكت ماريد
مو بس البواجي تريح كلوب
اكو صاحب تشوفه هواي ترتاح
ما ارسم بعد يدروني مو رسام
بس اول ما رسمتك صفكولي
صرفنه سنين حبنه ... خلصن تبذير
وعلى يوم النشوفك باجر انجدي
خليني ارد اشوفك ... كمت احسك طيف
ويا عين اتكض الطيف الي عدي
اذا فد يوم تسمع كاطع وياك
اعذرني ترى ادفنون بيه
حلمي وياك طول حيل يفلان
بحيث اهل الكهف حسبوني ثامن
ما رايد اعوفك الله رايد هيج
اذا رايد تعاتب عاتب الله
ليش رآجع وألنفس هستوه راح
وبيـدي شمعاآت ألعمـر طفيتهن
تعال اوصف جروحي وجيب ميزان
وشوف شكد عذاب الروح زايد
من كد ما مقدس حبي وياك
كمت شما اذكرك اكولن دام ظله
انه الجانت ضحكتي تسكت حلوك
صفت هسه دمعتي تحجي خرسان
باعت شرفها دموعي من يوم ألمشيت
بالليل تركض وألصبح مستوره
نشف ريج الدلال بكسرت الفنجان
جا ريــــــج الليتام شلون يالعباس
كل خطوه برحيلك مني تاخذ عام
ابعد والتفت تلكاني شايب
اذا نبضات كلبي بنومك ازعاج
خل يطفه الكلب بس لايزعجك
ادمـع وانعـصر..واتحسـر مـن اشتـاك
واكـولن سهلـه ..فتـره ..لهجـرك اتعلـم ..
فتحت الكلب مره بيوم فركاك
لكيت أيتام تبجي بصوت خرسان"
معقولة الورد ينكر جميل الماي؟؟
وانته بهالسهولة تنازلت عني؟؟
اخلي الجسد صامت من انام الليل
لان دكه فــراكك تاخـــــذ الــــروح
ادمـع وانعـصر..واتحسـر مـن اشتـاك
واكـولن سهلـه ..فتـره ..لهجـرك اتعلـم ..
انا لخليت روحي بيتكم باب
معقولة فتت ماشفت بابك
علـه رف متحـف صفنتـي (مـوادعـك) تمثـال
جـرح يغلـى عله كلبـي شمايصيـر اقـدم ...
ردت فـزعـة ضـوه تهمـس بـذان الليـل
عينـي وي السهـر صـارن شراكـه دم ...
>> خاص لمنتدى <<
قفشات شعريه عراقية
>> منقول من <<
مكتبة القفشات
>> باقي الاجزاء <<
» قفشات منوعة , قفشات شعرية عراقية - المجموعة الاولى
» قفشات منوعة , قفشات شعرية عراقية - المجموعة الثانية
» قفشات منوعة , قفشات شعرية عراقية - المجموعة الثالثة